**รายงานการประชุม**

**คณะกรรมการร่วมภาครัฐและเอกชนเพื่อแก้ไขปัญหาเศรษฐกิจ (กรอ.จังหวัดอ่างทอง)**

**ครั้งที่ 2/2562**

**วันพฤหัสบดีที่ 14 มีนาคม 2562 เวลา 13.30 น.**

**ณ ห้องประชุมวิเศษชัยชาญ ชั้น 2 ศาลากลางจังหวัดอ่างทอง**

-----------------------

**ผู้เข้าประชุม**

1. นายเรวัต ประสงค์ ผู้ว่าราชการจังหวัดอ่างทอง (ประธาน)

2. นายประมวล มุ่งมาตร รองผู้ว่าราชการจังหวัดอ่างทอง

3. นายสมยศ พุ่มน้อย ปลัดจังหวัดอ่างทอง

4. นางสาวชไมพร อำไพจิตร หัวหน้าสำนักงานจังหวัดอ่างทอง

5. นางสาวอรุณ สว่างสินอุดมชัย คลังจังหวัดอ่างทอง

6. นางสิริพร ทิพย์อารักษ์วงศ์ แทน เกษตรและสหกรณ์จังหวัดอ่างทอง

7.นายอำนวย สุวรรณรักษ์ อุตสาหกรรมจังหวัดอ่างทอง

8. นายพสิษฐ์ พรหมภักดี พาณิชย์จังหวัดอ่างทอง

9. นายจักรวุธปุนวามะระ แทน ประชาสัมพันธ์จังหวัดอ่างทอง

10. นางสาวศุกลรัตน์ นามแดง แทน ท่องเที่ยวและกีฬาจังหวัดอ่างทอง

11. นายบุริศร์ กาบเครือ แทน ท้องถิ่นจังหวัดอ่างทอง

12. นายศุภากร ฉัตรภัทรไชย แทน ประธานหอการค้าจังหวัดอ่างทอง

13. นางสาวนฤฐพร  คงมีทรัพย์ แทน เลขาธิการหอการค้าจังหวัดอ่างทอง

14. พล.ต.สุทัศน์ อยู่นาน ประธานสภาอุตสาหกรรมท่องเที่ยวจังหวัดอ่างทอง

15. นายสมพงษ์ คงแช่มดี เลขานุการสภาอุตสาหกรรมท่องเที่ยวจังหวัดอ่างทอง

16. นางจินตนา ยิ้มภักดี ประธานชมรมธนาคารจังหวัดอ่างทอง

17. นายประกิต โกพลรัตน์ เลขานุการชมรมธนาคารจังหวัดอ่างทอง

18. นางสาววีรวรรณ จันทนเสวี ผู้อำนวยการกลุ่มงานยุทธศาสตร์และข้อมูลเพื่อการพัฒนาจังหวัด

สำนักงานจังหวัดอ่างทอง

**ผู้ไม่มาประชุม**

1. ผู้อำนวยการวิทยาลัยเทคนิคอ่างทอง ติดราชการ

2. ประธานสภาอุตสาหกรรมจังหวัดอ่างทอง ติดภารกิจ

3. เลขาธิการสภาอุตสาหกรรมจังหวัดอ่างทอง ติดภารกิจ

**ผู้เข้าร่วมประชุม**

1. นายเมธา การกสิขวิธี แทน นายแพทย์สาธารณสุขจังหวัดอ่างทอง

2. นางสาวสุทิน หิรัญอ่อน แทน เกษตรจังหวัดอ่างทอง

3. นายสิทธิพล น้อมธงไทย แทน ปศุสัตว์จังหวัดอ่างทอง

4. นายไพศาล สุขปุณพันธ์ ประมงจังหวัดอ่างทอง

5. นายณรงค์ ม่วงวิจิตร พลังงานจังหวัดอ่างทอง

6. นางประทีป ตัณฑะตะนัย แทน พัฒนาการจังหวัดอ่างทอง

7. นางสาวธีรานาฎ ปิยวินท์ แรงงานจังหวัดอ่างทอง

8. นายทรงพล พูลสวัสดิ์ ประธานสภาเกษตรกจังหวัดอ่างทอง

9. นายธีรศักดิ์ วันนาพ่อ แทน ผู้อำนวยการแขวงทางหลวงอ่างทอง

10. นายสมชาย ไพรวรรณ์ แทน โยธาธิการและผังเมืองจังหวัดอ่างทอง

11. นายธเนศ วีระสัย แทน วัฒนธรรมจังหวัดอ่างทอง

12. นางสาวน้ำค้าง คันธรักษ์ พัฒนาสังคมและความมั่นคงของมนุษย์จังหวัดอ่างทอง

13. นายวิวัฒน์ ศิริวัฒน์ แทน นายกองค์การบริหารส่วนจังหวัดอ่างทอง

14. นายศักดิ์ดา บรรดาศักดิ์ นายอำเภอเมืองอ่างทอง

15. นายปริญญา เขมะชิต นายอำเภอวิเศษชัยชาญ

16. นายไพบูลย์ ศุภบุญ นายอำเภอโพธิ์ทอง

17. นางสาวเบญจวรรณ ฟักแก้ว นายอำเภอป่าโมก

18. นายนรินทร์ อร่ามโชติ แทน นายอำเภอไชโย

## 19. นายวรัตม์ มาประณีต นายอำเภอแสวงหา

20.นายสมชาย พันธุ์ศุภผลแทน นายอำเภอสามโก้

21. นางสาวสุธีรา บุญประดิษฐ์ พนักงานวิเคราะห์นโยบายและแผน สำนักงานจังหวัดอ่างทอง

22. นางสาวสาวกฤติยา ศศะภูริ เจ้าหน้าที่วิเคราะห์นโยบายและติดตามประเมินผล

 สำนักงานจังหวัดอ่างทอง

23. นางสาวนุชศรา เกิดแดง เจ้าหน้าที่วิเคราะห์และติดตามประเมินผล

 สำนักงานจังหวัดอ่างทอง

**เปิดประชุมเวลา** 13.30 น.

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**ประธาน** **1) พิธีทำน้ำอภิเษก ในระหว่างวันที่ 6 – 9 เมษายน 2562 และระหว่างวันที่ 18 – 19 เมษายน 2562**

**- วันที่ 6 เมษายน 2562**

เวลา 10.00 น. จัดพลีกรรมตักน้ำจากแหล่งน้ำศักดิ์สิทธิ์

**จุดที่ 1** ณ แม่น้ำเจ้าพระยา บริเวณปากคลองบางแก้ว ตำบลบางแก้ว อำเภอเมืองอ่างทอง จังหวัดอ่างทอง

**จุดที่ 2** ณ แม่น้ำเจ้าพระยา หน้าพระอุโบสถวัดไชโยวรวิหาร ตำบลไชโย อำเภอไชโย จังหวัดอ่างทอง

**การแต่งกาย**

1. ข้าราชการ ชุดปกติขาวไม่สวมหมวก

2. ประชาชนทั่วไปชุดสุภาพเสื้อสีเหลือง

 **- วันที่ 8 เมษายน 2562**

เวลา 15.00 น. พิธีทำน้ำอภิเษก ณ พระอุโบสถวัดไชโยวรวิหาร ตำบลไชโย อำเภอไชโย จังหวัดอ่างทอง ตามฤกษ์เวลา ประธานสงฆ์จุดเทียนชัย และเทียนพุทธาภิเษก พระสงฆ์ 30 รูป เจริญพระพุทธมนต์คาถาจุดเทียนชัย เจ้าหน้าที่ประโคมฆ้องชัย

**การแต่งกาย**

 1. ข้าราชการพลเรือน : เครื่องแบบเต็มยศ ไม่สวมหมวก

 2. ข้าราชการทหาร ตำรวจ : เครื่องแบบเต็มยศ สวมหมวก พร้อมกระบี่ ถุงมือ

 3. ประชาชนทั่วไป : ชุดสุภาพ เสื้อสีเหลือง

 **- วันที่ 9 เมษายน 2562**

เวลา 09.00 น. พิธีเวียนเทียนสมโภชน้ำอภิเษก ณ พระอุโบสถวัดไชโยวรวิหาร ตำบลไชโย อำเภอไชโย จังหวัดอ่างทอง

**การแต่งกาย**

 1. ข้าราชการพลเรือน : เครื่องแบบเต็มยศ ไม่สวมหมวก

 2. ข้าราชการทหาร ตำรวจ : เครื่องแบบเต็มยศ สวมหมวก พร้อมกระบี่ ถุงมือ

 3. ประชาชนทั่วไป : ชุดสุภาพ เสื้อสีเหลือง

**- วันที่ 18 เมษายน** **2562**

พิธีเสกน้ำอภิเษกประกาศชุมนุมเทวดา ทำน้ำเทพมนต์ เจริญพระพุทธมนต์ ทำน้ำพระพุทธมนต์ ณ วัดสุทัศน์เทพวรารามราชวรมหาวิหาร

**- วันที่ 19 เมษายน 2562**

พิธีแห่เชิญน้ำอภิเษก จากวัดสุทัศน์เทพวรารามราชวรมหาวิหาร ไปยัง วัดพระศรีรัตนศาสดาราม

**2) การเลือกตั้งสมาชิก**[**สภาผู้แทนราษฎร**](https://th.wikipedia.org/wiki/%E0%B8%AA%E0%B8%A0%E0%B8%B2%E0%B8%9C%E0%B8%B9%E0%B9%89%E0%B9%81%E0%B8%97%E0%B8%99%E0%B8%A3%E0%B8%B2%E0%B8%A9%E0%B8%8E%E0%B8%A3%E0%B9%84%E0%B8%97%E0%B8%A2)

**ประธาน** กำหนดให้มีการเลือกตั้ง ในวันที่ 24 มีนาคม 2562 และกำหนดเลือกตั้งล่วงหน้าในวันที่ 17 มีนาคม 2562 ระหว่างเวลา 08.00 – 17.00 น. โดยคณะกรรมการการเลือกตั้ง (กกต.) ประกาศให้วันที่ 24 มีนาคม 2562 เป็นวันเลือกตั้ง ดังนั้นในวันที่ 23 มีนาคม 2562 เวลา 18.00 น. ไปถึงเวลา 18.00 น.ของวันที่ 24 มีนาคม 2562 จะไม่สามารถจำหน่าย หรือจัดเลี้ยงสุราได้ สำหรับการเลือกตั้งล่วงหน้าในวันที่ 17 มีนาคม 2562 ก็ปฏิบัติเช่นเดียวกัน

ส**ที่ประชุม** รับทราบ

**ระเบียบวาระที่ ๒ เรื่องรับรองรายงานการประชุมคณะกรรมการร่วมภาครัฐและเอกชนเพื่อแก้ไขปัญหาทางเศรษฐกิจจังหวัดอ่างทอง (กรอ.จ.อท.) ครั้งที่ ๑/2562**

**ประธาน**  ตามที่จังหวัดได้จัดประชุมคณะกรรมการร่วมภาครัฐและเอกชนเพื่อแก้ไขปัญหาเศรษฐกิจ (กรอ.อท.) ครั้งที่ ๑/2562 เมื่อวันพฤหัสบดีที่ 17 มกราคม 2562 ฝ่ายเลขานุการได้จัดทำรายงานการประชุมเสร็จแล้ว มีจำนวนทั้งสิ้น 13 หน้า และได้นำเข้าระบบรับรองรายงานการประชุมผ่านทางเว็บไซต์จังหวัดอ่างทอง [www.angthong.go.th](http://www.angthong.go.th) หัวข้อ “ระบบรับรองรายงานการประชุม”เพื่อให้คณะกรรมการ/ ผู้ร่วมประชุมตรวจสอบ

 และเพื่ออำนวยความสะดวกให้แก่ส่วนราชการได้ใช้ประโยชน์ในการดำเนินงานตามนโยบายและข้อสั่งการจากการประชุมจากระบบรับรองรายงานการประชุมปรากฏว่าไม่มีผู้ขอแก้ไขรายงานการประชุมโดยมีผู้เข้ารับรองการประชุม จำนวน 30 ราย จากคณะกรรมการฯ และผู้เข้าร่วมการประชุม จำนวน 46 ราย จึงนำเรียนที่ประชุมเพื่อโปรดพิจารณารับรองรายงานการประชุม

**มติที่ประชุม**  รับรองรายงานการประชุมคณะกรรมการร่วมภาครัฐและเอกชนเพื่อแก้ไขปัญหาทางเศรษฐกิจจังหวัดอ่างทอง (กรอ.จ.อท.) ครั้งที่ ๑/2562เมื่อวันพฤหัสบดีที่ 17 มกราคม 2562

**ระเบียบวาระที่ 3 เรื่องสืบเนื่อง**

**3.1 การเข้าจำหน่ายสินค้าภายในบริเวณอุทยานสวรรค์อ่างทองหนองเจ็ดเส้นประธาน**  มอบองค์การบริหารส่วนจังหวัดอ่างทอง

**ผู้แทน อบจ.**  ปัจจุบันตลาดประชารัฐ จัดให้มีการฝึกอบรมในพื้นที่ และสนับสนุนสินค้า ที่มีความโดดเด่น เพื่อเป็นสินค้าสำหรับให้การต้อนรับคณะที่มาเยี่ยมชมภายในบริเวณอุทยานสวรรค์อ่างทองหนองเจ็ดเส้น และสำหรับถนนในพื้นที่หนองเจ็ดเส้น (เส้นกลาง) ทางองค์การบริหารส่วนจังหวัดอ่างทอง ได้ดำเนินการจัดทำป้ายงดรถยนต์ใช้เส้นทางเรียบร้อยแล้ว เพื่ออำนวยความสะดวกให้กับผู้ที่เข้าไปทำกิจกรรมในพื้นที่หนองเจ็ดเส้น และได้เพิ่มสปอตไลท์ แสงโซล่าเซลล์ ให้มีแสงสว่างสำหรับผู้เข้าไปออกกำลังกายในช่วงเย็น จำนวน 45 จุด

**มติที่ประชุม** รับทราบ ขอบคุณองค์การบริหารส่วนจังหวัดอ่างทอง

**3.2 รายงานภาวะเศรษฐกิจการเงินการคลังของจังหวัดอ่างทอง (ภาพรวม)**

**ประธาน** มอบสำนักงานคลังจังหวัดอ่างทอง

**คลังจังหวัดอ่างทอง** ในการประชุมครั้งที่ผ่านมาที่ประชุมสอบถามเรื่องการจัดเก็บภาษีรถยนต์ประจำปี ได้สอบถามข้อมูลพบว่า การจัดเก็บภาษีรถยนต์ที่เก็บได้จากผู้ใช้รถ กรมการขนส่งทางบกจะนำส่งให้ทางองค์กรปกครองส่วนท้องถิ่น เพื่อนำไปใช้ในการบริการสาธารณะ เพื่อตอบสนองความต้องการของประชาชนในท้องถิ่นต่อไป

 ภาวะเศรษฐกิจการคลังจังหวัดอ่างทอง เดือนกุมภาพันธ์ 2562 ภาวะเศรษฐกิจโดยรวม ขยายตัว เมื่อเทียบกับเดือนเดียวกันของปีก่อน

 **ด้านอุปทาน**

เกษตรกรรม -6.4% อุตสาหกรรม 4.4% การบริหาร 8.2%

 **ด้านอุปสงค์**

การบริโภคภาคเอกชน -22.3% การลงทุนภาคเอกชน 5.3% การใช้จ่ายภาครัฐ -1.1%

 **เสถียรภาพทางเศรษฐกิจ**

ด้านการเงิน เงินฝาก 3.1% การจ้างงาน -0.4% สินเชื่อ 0.4%

 **ภาวการณ์คลัง**

รายได้ 48.2 ล้านบาท รายจ่าย 213.9 ล้านบาท ขาดดุล -165.7 บ้านบาท

คาดว่าเศรษฐกิจจะขยายตัวในอัตรา ร้อยละ 1.0

**มติที่ประชุม** รับทราบ

**3.3 การออกเทศบัญญัติแย้งผังเมือง**

**ผู้แทน โยธาธิการและผังเมืองจังหวัดอ่างทอง** ขณะนี้ที่ทำการปกครองจังหวัดอ่างทอง ได้ประสานขอข้อมูลการเพื่อรวบรวมส่งให้คณะกรรมการผังเมืองกระทรวงมหาดไทยเห็นชอบ ในส่วนของสำนักงานโยธาธิการและผังเมืองอยู่ระหว่างผู้รับจ้างเข้าสำรวจพื้นที่ รวบรวมสีผังให้เป็นปัจจุบัน เพื่อเสนอเพื่อส่งให้กรมโยธาธิการและผังเมือง ต่อไป

**ประธาน** ให้สำนักงานส่งเสริมการปกครองท้องถิ่นจังหวัดอ่างทอง ออกเทศบัญญัติแย้ง ผังเมือง โดยให้ประชุมสภาท้องถิ่นและส่งเรื่องมาจังหวัด โดยให้ชี้แจงกับกระทรวงคมนาคมว่าพื้นที่เป็นแหล่งท่องเที่ยวเมืองลอง อาทิ พื้นที่ในเขตเทศบาลตำบลศาลาแดง องค์การบริหารส่วนตำบลป่างิ้ว ให้พิจารณาลดใช้พื้นที่สีเขียว ตามแผนผังหมู่บ้านจัดสรรล้อมพื้นที่สีเขียว ให้ทำเทศบัญญัติผังเมือง

**มติที่ประชุม** รับทราบ

**3.5 รายงานผลการดำเนินงานของบริษัท ประชารัฐรักสามัคคีอ่างทอง จำกัด จังหวัดอ่างทอง**

**ประธาน** มอบสำนักงานพัฒนาชุมชนจังหวัดอ่างทอง/หอการค้าจังหวัดอ่างทอง

**พัฒนาการจังหวัดอ่างทอง** สำนักงานพัฒนาชุมชนจังหวัดอ่างทอง ได้ดำเนินการคัดเลือกกลุ่มเป้าหมายในการพัฒนาและขับเคลื่อนการพัฒนาเศรษฐกิจฐานรากและประชารัฐจังหวัดอ่างทอง ประจำปีงบประมาณ พ.ศ. 2562 ตามกรอบการดำเนินงาน ทั้ง ๓ ด้าน โดยคัดเลือกกลุ่มเป้าหมายจากเป้าหมายเดิม จำนวน ๕๖ กลุ่ม/ชุมชน มาต่อยอดการพัฒนา จำนวน ๑๑ ผลิตภัณฑ์/ชุมชน ดังนี้

 1) ด้านการเกษตร ส่งเสริมด้านการแปรรูป การตลาด และการจัดจำหน่ายผลิตภัณฑ์ OTOP ที่มาจากผลผลิตทางการเกษตรหรือผลผลิตทางการเกษตรที่โดดเด่นในจังหวัด จำนวน 1 ผลิตภัณฑ์

 2) ด้านการแปรรูป ส่งเสริมและพัฒนาต่อยอดผลิตภัณฑ์ OTOP ในจังหวัดให้ได้มาตรฐานสูงขึ้น จำนวน 5 ผลิตภัณฑ์ ด้วยการเพิ่มมูลค่าเพิ่ม (value Added) การพัฒนา Brand การพัฒนา Packaging และการสร้างเครือข่ายธุรกิจ Business matcning โดยการส่งเสริมและพัฒนาผลิตภัณฑ์ที่อยู่ในกลุ่มเดียวกัน

 3) ด้านการท่องเที่ยวโดยชุมชน ส่งเสริมและพัฒนาต่อยอดชุมชนท่องเที่ยว OTOP นวัตวิถี ให้เกิดความมั่นคงและยั่งยืน จำนวน 5 ชุมชน โดยส่งเสริม การพัฒนาคนเพื่อบริการท่องเที่ยว สถานที่ และผลิตภัณฑ์ สร้างความเชื่อมโยงชุมชนท่องเที่ยวกับแหล่งท่องเที่ยวแอ่งใหญ่ – แอ่งเล็ก ตลอดจนเสริมสร้างการรับรู้ และกระตุ้นให้นักท่องเที่ยวและคนทั่วไปเกิดความสนใจและเข้าไปท่องเที่ยวในชุมชน ซึ่งจะทำให้ชุมชนมีรายได้เพิ่มขึ้นจากการท่องเที่ยว

 การคัดเลือกกลุ่มเป้าหมาย (ใหม่) ในการพัฒนาและขับเคลื่อนการพัฒนาเศรษฐกิจฐานรากและประชารัฐจังหวัดอ่างทอง ประจำปีงบประมาณ พ.ศ. 2562 โดยกำหนดกลุ่มเป้าหมายการพัฒนาใหม่ จำนวน ๒ กลุ่ม/ชุมชน คณะกรรมการประสานและขับเคลื่อนนโยบายสานพลังประชารัฐจังหวัดอ่างทอง ได้ดำเนินการคัดเลือกกลุ่มเป้าหมายเพื่อลงพื้นที่วิเคราะห์ศักยภาพกลุ่มและสนับสนุนการพัฒนาผลิตภัณฑ์ของกลุ่มค้นหาปัญหาความต้องการของกลุ่มเพื่อนำมากำหนดแนวทาง การพัฒนากลุ่ม จำนวน ๑๖ กลุ่ม/ชุมชน ซึ่งขณะนี้อยู่ระหว่างการลงพื้นที่ ระหว่างวันที่ ๖ – ๑๙ มีนาคม ๒๕๖๒ และจะดำเนินการคัดเลือกให้เหลือกลุ่มเป้าหมาย ที่จะพัฒนาจำนวน ๒ กลุ่ม

**นายสมพงษ์ คงแช่มดี** เสนอให้ส่วนราชการ และภาคเอกชน ให้การสนับสนุนสินค้าจักสานจากตำบลตลาดใหม่ อำเภอวิเศษชัยชาญ จังหวัดอ่างทอง

**ผู้แทน ประธานหอการค้าจังหวัดอ่างทอง** บริษัทประชารัฐรักสามัคคีอ่างทอง (วิสาหกิจเพื่อสังคม) จำกัด ร่วมหารือกับตัวแทนกลุ่มทำสวนอ่างทอง ครัวสุขภาพ ในการเข้าร่วมโครงการโรงพยาบาลอาหารปลอดภัย โดยโครงการนี้มีวัตถุประสงค์เพื่อส่งเสริมช่องทาง การตลาดให้กับเกษตรกรในพื้นที่ และมุ่งหวังให้ผู้บริการภายในโรงพยาบาล ได้บริโภคอาหารที่สะอาด ลดอัตราการเจ็บป่วยจากการบริโภคอาหารที่ไม่ปลอดภัย ซึ่งมีผักที่เกษตรกรสามารถผลิตได้ รวม 18 ชนิด กำลังการผลิตอยู่ที่ 100 - 200 กก./วัน ดังนี้

|  |  |  |  |  |  |
| --- | --- | --- | --- | --- | --- |
| 1. | ต้นหอม | 7 | แตงกวา | 13. | กวางตุ้งใบ |
| 2. | คะน้าต้น | 8. | ฟักเขียว | 14. | โหระพา |
| 3. | กวางตุ้งใต้หวัน | 9. | มะเขือยาว | 15. | แตงร้าน |
| 4. | คะน้ายอด | 10. | ผักบุ้งจีน | 16. | บวบเหลี่ยม |
| 5. | ผักกาดหอม | 11. | ผักชี | 17. | มะเขือเปราะ |
| 6. | มะระจีน | 12. | กะเพรา | 18. | มะนาว |

**ประธาน** ปัจจุบันจังหวัดอ่างทอง จัดให้มีตลาดประชารัฐจำหน่ายสินค้าทุกวัน บริเวณริมแม่น้ำเจ้าพระยา หน้าศาลากลางจังหวัดอ่างทอง โดยเริ่มจากการจำหน่ายสินค้าประเภทของกินก่อน สำหรับวันศุกร์ให้เพิ่มการจำหน่ายสิ้นค้าในรูปแบบ ของฝาก และขอให้สำนักงานพัฒนาชุมชนจังหวัดอ่างทอง พัฒนาคุณภาพสินค้าให้ดียิ่งขึ้น โดยมีผู้แทนจากกรมอุตสาหกรรม สถาบันพัฒนาฝีมือแรงงาน และมีพัฒนากร ประจำตำบล ร่วมมือกันพัฒนาสินค้า 4 ดาว ให้เป็น 5 ดาว

**มติที่ประชุม** ให้สำนักงานพัฒนาชุมชนจังหวัดอ่างทอง สรุปข้อมูลสินค้า OTOP ของจังหวัดอ่างทอง ตั้งแต่สินค้าที่ยังไม่ได้รับดาว 1 ดาว ถึง 4 ดาว มีรายการอะไรบ้าง เพื่อนำไปสู่การพัฒนาสินค้า 5 ดาว โดยให้นำสินค้า 5 ดาว จำนวน 26 ชิ้น ที่มีอยู่เป็นต้นแบบ และนำเสนอผลงานต่อที่ประชุมนายอำเภอ หัวหน้าส่วนราชการ และหัวหน้าหน่วยงานรัฐวิสาหกิจสังกัดกระทรวงมหาดไทย ประจำเดือนมีนาคม 2562 ในวันพุธที่ 27 มีนาคม 2562

 **3.6 การทำนุบำรุงอุโบสถ วัดเขียน อำเภอวิเศษชัยชาญ จังหวัดอ่างทอง**

**ประธาน** มอบสำนักงานวัฒนธรรมจังหวัดอ่างทอง

**วัฒนธรรมจังหวัดอ่างทอง** สำนักงานวัฒนธรรมจังหวัดอ่างทอง ได้หารือไปยังวัดเขียน ทราบว่าวัดได้ขอรับการจัดสรรงบประมาณไปยังสำนักศิลปากรที่ 3 พระนครศรีอยุธยา โดยสำนักศิลปากรที่ 3 ได้ส่งเจ้าหน้าที่มาลงพื้นที่สำรวจเพื่อดำเนินการบูรณะ

**มติที่ประชุม** ให้สำนักงานวัฒนธรรมจังหวัดอ่างทอง นำเอกสาร/หนังสือการขอรับ การจัดสรร งบประมาณแนบรายงานการประชุมคณะกรรมการร่วมภาครัฐและเอกชนเพื่อแก้ไขปัญหาเศรษฐกิจ (กรอ.จังหวัดอ่างทอง) ครั้งที่ 2/2562 วันพฤหัสบดีที่ 14 มีนาคม 2562

**3.7 การดูแลรักษา คลองบ้านดาบ**

**ประธาน** มอบสำนักงานส่งเสริมการปกครองท้องถิ่นจังหวัดอ่างทอง

**ท้องถิ่นจังหวัดอ่างทอง** พื้นที่คลองบ้านดาบ แบ่งเป็นพื้นที่คลองธรรมชาติ ระยะทางประมาณ 2 กม. องค์กรปกครองส่วนท้องถิ่น ร่วมกับประชาชนในพื้นที่ร่วมดูแลรักษา อีกส่วนหนึ่งเป็นคลองส่งน้ำของโครงการชลประทาน ดูแลโดยโครงการส่งน้ำและบำรุงรักษายางมณี

**นายอำเภอวิเศษชัยชาญ** พื้นที่คลองดังกล่าว อยู่ในแผนของโครงการเราทำความดีด้วยหัวใจ กำหนดลงพื้นที่เดือนเมษายน 2562

**มติที่ประชุม** รับทราบ

**3.8 การดูแลพื้นที่บริเวณแยกบ้านรอไปถึงแยกต่างระดับถนนสายเอเชีย และ การปลูกต้นทองอุไร**

**ประธาน** มอบแขวงทางหลวงอ่างทอง

**ผู้อำนวยการแขวงทางหลวงอ่างทอง** แขวงทางหลวงอ่างทอง ได้เข้าดำเนินการปรับปรุงพื้นที่บริเวณแยกบ้านรอไปถึงแยกต่างระดับถนนสายเอเชียเรียบร้อยแล้ว และมีการที่จะปลูกต้นทองอุไรบริเวณแยกบ้านรอ

**พล.ต.สุทัศน์ อยู่นาน** เสนอให้ผู้ว่าราชการจังหวัดอ่างทอง มีนโยบายเชิญชวนประชาชนในจังหวัดอ่างทองปลูกต้นทองอุไรเพื่อความสวยงาม และเพื่อส่งเสริมการท่องเที่ยว

**นายสมพงษ์ คงแช่มดี** เคยเสนอให้ทางโรงเรียนวิเศษไชยชาญ (ตันติวิทยาภูมิ) ปลูกต้นทองอุไรบริเวณสี่แยกไผ่จำศีล อำเภอวิเศษชัยชาญ แต่ยังไม่ได้รับการพิจารณาดำเนินการ

**มติที่ประชุม** ให้ทุกองค์กรปกครองส่วนท้องถิ่นในจังหวัดอ่างทอง ร่วมกันปลูกต้นทองอุไรบริเวณริมถนน ทุกเส้นทาง เพื่อเป็นการเฉลิมพระเกียรติสมเด็จพระเจ้าอยู่หัว มหาวชิราลงกรณ บดินทรเทพยวรางกูร และเพื่อเสริมสร้างภูมิทัศน์ให้สวยงาม

**ระเบียบวาระที่ 4 4.1 เรื่องเสนอเพื่อทราบ (โดยการชี้แจง)**

การจัดกิจกรรมส่งเสริมการท่องเที่ยวจังหวัดอ่างทอง และการจำหน่ายสินค้า จังหวัดอ่างทอง ประจำปีงบประมาณ พ.ศ. 2562 ประจำเดือนมีนาคม – เมษายน 2562

1) งานสดุดีวีรชนคนแสวงหา จัดขึ้นระหว่างวันที่ 28 กุมภาพันธ์ - 4 มีนาคม 2562 ณ วัดแสวงหา

**ประธาน** มอบอำเภอแสวงหา

**นายอำเภอแสวงหา** จังหวัดอ่างทอง โดยอำเภอแสวงหา และองค์กรปกครองส่วนท้องถิ่น อำเภอแสวงหา กำหนดจัดงานเพื่อรำลึกถึงคุณงามความดีของวีรชนคนแสวงหา และเพื่อเป็นการส่งเสริมการท่องเที่ยวของจังหวัดอ่างทอง ภายในงานจัดให้มีขบวนแห่ นิทรรศการของหน่วยงานราชการ การจำหน่ายสินค้าราคาถูก สินค้า OTOP การแสดงแสง สี เสียง กรแสดงนาฏศิลปะ วัฒนธรรมพื้นบ้านต่างๆ ตลอดการจัดงานมีผู้เข้าเที่ยวชมงานทั้งสิ้น 6,000 คน

**มติที่ประชุม** รับทราบ

2) งานมหกรรมมะม่วงส่งออกและของดีอำเภอสามโก้ จัดขึ้นระหว่างวันที่ 7 – 9 มีนาคม 2562 ณ วัดสามโก้

**ประธาน** มอบอำเภอสามโก้

**ผู้แทน นายอำเภอสามโก้** งานมหกรรมมะม่วงส่งออกและของดีอำเภอสามโก้ จัดขึ้นเพื่อประชาสัมพันธ์การท่องเที่ยว ชุมชน ผลผลิตทางการเกษตรมะม่วงน้ำดอกไม้ สีทองส่งออก เพาะมะม่วงสายพันธุ์ต่างๆ เพื่อผลักและผลิตภัณฑ์สินค้าของดีอำเภอสามโก้ เพื่อให้เป็นที่รู้จักเผยแพร่สินค้า OTOP ภายในงานจัดกิจกรรมดังกล่าวมี ดังนี้

วันที่ 7 มีนาคม 2562 นิทรรศการในหลวงรัชกาลที่ 9 ศาสตร์แห่งพระราชาสู่การพัฒนาที่ยั่งยืน การออกร้านค้า จำหน่ายมะม่วงส่งออกและกิ่งพันธุ์มะม่วง ของเกษตรกร ร่วมชิม น้าตุ๋มกินเส้นและร่วมชมอลังการขบวนแห่ของดีอำเภอสามโก้การออกร้านค้า กาชาดนำโชค เพื่อหารายได้ ช่วยเหลือกิจการ กาชาดกิ่งอำเภอสามโก้กลางคืนชมมโหรสพ และ ชมการแสดง คอนเสิร์ต หนูมิเตอร์แบบเต็มวง พร้อมเลือกสินค้า OTOP

ในวันที่ 8 มีนาคม 2562 รอชมการประกวดมะม่วงสายพันธุ์ต่างๆ เช่นมะม่วงน้ำดอกไม้ สีทองเบอร์ 4 มะม่วงน้ำดอกไม้มะม่วงเขียวเสวย การประกวดพืชผักของดีอำเภอสามโก้ ภาพคำชมการแสดงคอนเสิร์ต เงาเสียงปูพงษ์สิทธิ์รายการกิ๊กดู๋สงครามเพลง การประกวดไก่ชนสวยงาม การออกร้านค้ากาชาดพาโชค เพื่อหารายได้ ช่วยเหลือกิ่งกาชาดอำเภอสามโก้

วันที่ 9 มีนาคม 2562 ร่วมเชียร์การแข่งขันทํามูนข้าวเหนียว ยำมะม่วงลีลา แข่งขันกินมะม่วงสุก และแข่งขันกินก๋วยเตี๋ยวอิ่มบุญ การออกร้านค้ากาชาด พาโชค เพื่อหารายได้ช่วยเหลือกิจการ กาชาดกิ่งอำเภอสามโก้ ร่วมประกวดเทพีมะม่วงสุกMiss Ripe Mango Samko 2019 อายุ 60 ปีขึ้นไป พร้อมเลือกซื้อสินค้าอำเภอสามโคก

ภายในงานมียอดการจำหน่ายสิ้นค้าหนึ่งตำบลหนึ่งผลิตภัณฑ์ จำนวน 30,000 บาท ยอดจำหน่ายสินค้าเกษตร 60,000 บาท กิ่งกาชาดอำเภอ จำนวน 470,000 บาท

**มติที่ประชุม** รับทราบ

3) งานรำลึกวีรชนแขวงเมืองวิเศษไชยชาญ จัดขึ้นระหว่างวันที่ 25 - 27 มีนาคม 2562 ณ อนุเสาวรีย์นายดอก นายทองแก้ว

**ประธาน** มอบอำเภอวิเศษชัยชาญ

**นายอำเภอวิเศษชัยชาญ** งานรำลึกวีรชนแขวงเมืองวิเศษไชยชาญ จัดขึ้นเพื่อรำลึกถึงวีรบุรุษ นายดอก นายทองแก้ว ที่พลีชีพปกป้องแผ่นดินไทยใรศึกบางระจัน และเพื่อเป็น การส่งเสริมการท่องเที่ยวของจังหวัดอ่างทอง โดยวันที่ 25 มีนาคม 2562 จัดพิธีบวงสรวง และวางมาลาสักการะวีรชนแขวงเมืองวิเศษไชยชาญ ชมการแสดงจินตภาพประกอบแสง สี เสียง ทุกคืนมีการจำหน่ายสินค้า OTOP ณ ลานวัฒนธรรมที่งดงาม โดยเชิญผู้เที่ยวชมงานแต่งกายชุดไทยย้อนยุค

**มติที่ประชุม** รับทราบ

4) งานแข่งขันเรือพาย/งานสืบสานประเพณีสงกรานต์อ่างทอง (วันผู้สูงอายุ) จัดขึ้นระหว่างวันที่ 13 - 14 เมษายน 2562 ณ อุทยานสวรรค์อ่างทองหนองเจ็ดเส้น

**ประธาน** มอบอำเภอป่าโมกและสำนักงานพัฒนาสังคมและความมั่นคงของมนุษย์จังหวัดอ่างทอง

**นายอำเภอป่าโมก** ในปีงบประมาณ พ.ศ. 2562 อำเภอได้รับการจัดสรรงบประมาณเพื่อดำเนินกิจกรรม งานแข่งขันเรือพาย งบประมาณ 250,000 บาท เดิมเคยจัดในเดือนตุลาคม พร้อมกับประเพณีแข่งเรือยาวของวัดป่าโมก

**ประธาน** ให้สำนักงานจังหวัดอ่างทอง สอบถามข้อมูลว่าถ้าจะจัดงานแข่งขันเรือพายของอำเภอป่าโมก ในช่วงเดือนตุลาคม 2562 พร้อมกับงานประเพณีแข่งเรือยาวของวัดป่าโมก จะสามารถดำเนินการได้หรือไม่ อย่างไร

**พัฒนาสังคมและความมั่นคงของมนุษย์จังหวัดอ่างทอง** หารือทางที่ประชุมรายละเอียดการจัดงานสืบสานประเพณีสงกรานต์อ่างทอง (วันผู้สูงอายุ) ในปีที่ผ่านมาได้จัดที่อุทยานสวรรค์อ่างทองหนองเจ็ดเส้น

**ประธาน** เสนอว่าควรจัดบริเวณใกล้วัดอ่างทอง หรือบริเวณริมเขื่อนหน้าศาลากลางจังหวัดอ่างทอง เพื่อให้ผู้สูงอายุได้มีโอกาสร่วมสรงน้ำพระในวันดังกล่าวด้วย

**มติที่ประชุม** ให้สำนักงานจังหวัดอ่างทอง หารือร่วมกับสำนักงานพัฒนาสังคมและความมั่นคงของมนุษย์จังหวัดอ่างทอง เกี่ยวกับรายละเอียด และสถานที่การจัดงานสืบสานประเพณีสงกรานต์อ่างทอง (วันผู้สูงอายุ) ระหว่างวันที่ 13 - 14 เมษายน 2562

5) งานมหกรรมลิเก จัดขึ้นระหว่างวันที่ 18 - 22 เมษายน 2562 ณ วัดไชโยวรวิหาร

**ประธาน**  มอบอำเภอไชโย

**ผู้แทน นายอำเภอไชโย** งานมหกรรมลิเก จัดขึ้นเพื่อไหว้พระขอพรหลวงพ่อโตองค์ใหญ่ เพื่อเสริมความเป็นสิริมงคล ภายในงานมีการจำหน่ายสินค้าตลาดย้อนยุค สิ้นค้า OTOP สินค้าชุมชน

**มติที่ประชุม**  ให้อำเภอไชโย ประสานวัดไชโยวรวิหาร เรื่องการกำหนดวันจัดงาน สามารถเลื่อนได้หรือไม่ เนื่องจากในวันที่ 18 เมษายน 2562 ตรงกับพิธีเสกน้ำอภิเษกประกาศชุมนุมเทวดา ทำน้ำเทพมนต์ เจริญพระพุทธมนต์ ทำน้ำพระพุทธมนต์ ณ วัดสุทัศน์เทพวรารามราชวรมหาวิหาร และวันที่ 19 เมษายน 2562 พิธีแห่เชิญน้ำอภิเษก จากวัดสุทัศน์เทพวรารามราชวรมหาวิหาร ไปยังวัดพระศรีรัตนศาสดาราม

**4.2 เรื่องเสนอเพื่อทราบ (โดยเอกสาร)**

1) รายงานผลการดำเนินงานการส่งเสริมผลิตภัณฑ์ชุมชน OTOP

ของจังหวัดอ่างทอง

**ประธาน**  มอบสำนักงานพัฒนาชุมชนจังหวัดอ่างทอง

**พัฒนาการจังหวัดอ่างทอง**  ผลการจำหน่ายผลิตภัณฑ์ชุมชน OTOP ปีงบประมาณ 2562 ระหว่างเดือนตุลาคม 2561 ถึงเดือนกุมภาพันธ์ 2562 ดังนี้

|  |  |  |
| --- | --- | --- |
| **ที่** | **ชื่ออำเภอ** | **ปีงบประมาณ 2562** |
| **ตุลาคม** | **พฤศจิกายน** | **ธันวาคม** | **มกราคม** | **กุมภาพันธ์** | **รวม 5 เดือน****(บาท)** |
| **2561** | **2561** | **2561** | **2562** | **2562** |
| **(บาท)** | **(บาท)** | **(บาท)** | **(บาท)** | **(บาท)** |
| 1 | **เมืองอ่างทอง** | 19,165,0000 | 20,529,600 | 27,244,400 | 25,008,500 | 17,671,200 | 109,618,700 |
| 2 | **ไชโย** | 23,779,986 | 24,499,700 | 24,399,500 | 23,808,500 | 27,033,286 | 123,520,972 |
| 3 | **ป่าโมก** | 23,858,585 | 22,426,598 | 23,715,569 | 23,085,609 | 24,095,609 | 117,181,970 |
| 4 | **โพธิ์ทอง** | 23,993,200 | 24,824,000 | 25,858,000 | 25,720,000 | 24,510,000 | 124,905,200 |
| 5 | **แสวงหา** | 22,517,080 | 21,046,620 | 25,755,800 | 26,244,000 | 26,314,000 | 121,877,500 |
| 6 | **วิเศษชัยชาญ** | 29,985,800 | 28,895,200 | 30,183,200 | 31,971,000 | 30,602,000 | 151,637,200 |
| 7 | **สามโก้** | 6,025,560 | 5,888,180 | 5,903,037 | 9,081,690 | 7,452,920 | 34,351,387 |
| **รวม** | **149,325,211** | **148,109,898** | **163,059,506** | **164,919,299** | **157,679,015** | **783,092,929** |

**มติที่ประชุม**  รับทราบ

2) ผลการจดทะเบียนธุรกิจและงานส่งเสริมด้านการตลาด

**ประธาน**  มอบสำนักงานพาณิชย์จังหวัดอ่างทอง

**พาณิชย์จังหวัดอ่างทอง** นิติบุคคลตั้งใหม่

|  |  |  |  |  |
| --- | --- | --- | --- | --- |
| **ปี** | **จำนวน****(ราย)** | **ทุนจดทะเบียน****(ล้านบาท)** | **เปรียบเทียบ****(ราย)** | **คิดเป็น****ร้อยละ** |
| **2559** | 89 | 139 | เปรียบเทียบกับปี 2559 เพิ่มขึ้น 41 ราย |  |
| **2560** | 130 | 264 | เปรียบเทียบกับปี 2559 เพิ่มขึ้น 41 ราย | 46 |
| **2561** | 140 | 198 | เปรียบเทียบกับปี 2560เพิ่มขึ้น 10 ราย | 7.69 |

นิติบุคคลจดเลิก

|  |  |  |  |  |
| --- | --- | --- | --- | --- |
| **ปี** | **จำนวน****(ราย)** | **ทุนจดทะเบียน****(ล้านบาท)** | **เปรียบเทียบ****(ราย)** | **คิดเป็น****ร้อยละ** |
| **2559** | 77 | 21.40 | เปรียบเทียบกับปี 2559 เพิ่มขึ้น 41 ราย |  |
| **2560** | 36 | 3,050 | เปรียบเทียบกับปี 2559 เพิ่มขึ้น 9 ราย | 33 |
| **2561** | 26 | 29 | เปรียบเทียบกับปี 2560เพิ่มขึ้น 10 ราย | 27.78 |

นิติบุคคลคงอยู่ (ณ วันที่ 31 ธันวาคม 2561)

|  |  |  |
| --- | --- | --- |
| **ประเภทนิติบุคคล** | **จำนวน** **(ราย)** | **ร้อยละ** |
| **ห้างหุ้นส่วนสามัญ** | 1 | 0.1 |
| **ห้างหุ้นส่วนจำกัด** | 579 | 54.42 |
| **บริษัทจำกัด** | 482 | 45.48 |
| **รวม** | **1,062** | **100** |

ธุรกิจตั้งใหม่ 3 อันดับแรก ปี 2559 – 2561

|  |  |  |
| --- | --- | --- |
| **ประเภทธุรกิจ** | **จำนวน****(ราย)** | **ทุนทะเบียน****(ล้านบาท)** |
| **ข่ายส่ง ขายปลีก** | 153 | 248 |
| **ก่อสร้าง** | 65 | 157 |
| **บริการ** | 56 | 68 |

ธุรกิจเลิก 3 อันดับแรก ปี 2559 – 2561

|  |  |  |
| --- | --- | --- |
| **ประเภทธุรกิจ** | **จำนวน****(ราย)** | **ทุนทะเบียน****(ล้านบาท)** |
| **บริการ** | 28 | 47 |
| **ขายส่ง ขายปลีก** | 22 | 3,045 |
| **ก่อสร้าง** | 20 | 28 |

บทสรุปสถานการณ์การลงทุนในจังหวัดอ่างทอง ปี 2560-2561

การลงทุนภาคเอกชนของจังหวัดอ่างทองโดยรวม ช่วงปี 2561

- มีนิติบุคคลตั้งใหม่ จำนวน 140 ราย มูลค่าการลงทุนรวม 198 ล้านบาท

- ขยายตัวเพิ่มขึ้นพิจารณาจากจดทะเบียนนิติบุคคลใหม่ เพิ่มขึ้นร้อยละ 7.69 เมื่อเทียบกับปีที่ผ่านมา และจำนวนการจดทะเบียนเลิกของนิติบุคคลลดลงร้อยละ 27.78 เมื่อเทียบกับปีที่ผ่านมา สาเหตุการเลิกกิจการเนื่องมาจากต้นทุนและค่าใช้จ่ายสูงขึ้นประมูลงานไม่ได้ ผลประกอบกิจการขาดทุน

ธุรกิจเด่น

- ธุรกิจเด่นในจังหวัดอ่างทองปี 2561 ได้แก่ธุรกิจค้าปลีกค้าส่ง จำนวนธุรกิจที่ดำเนินกิจการอยู่ในจังหวัดอ่างทอง จำนวน 325 ราย คิดเป็นร้อยละ 30.60 ของจำนวน นิติบุคคลทั้งสิ้นในจังหวัดอ่างทอง

**มติที่ประชุม**  รับทราบ

3) การขออนุญาตโรงงาน

**ประธาน**  มอบสำนักงานอุตสาหกรรมจังหวัดอ่างทอง

**อุตสาหกรรมจังหวัดอ่างทอง** ในพื้นที่จังหวัดอ่างทองมีโรงงานที่ได้รับอนุญาตให้ประกอบกิจการ(สะสม) ณ วันที่ 11 เดือน มีนาคม พ.ศ. 2562 จำนวนทั้งสิ้น **445** โรงงาน เงินลงทุนรวม  **76,465,445,364** บาท และมีจำนวนคนงาน **8,787** คน โดยจำแนกออกเป็นจำพวกโรงงานตามพระราชบัญญัติโรงงาน พ.ศ.2535 ได้ดังนี้

|  |  |  |  |
| --- | --- | --- | --- |
| **จำพวกที่** | **จำนวนโรงงาน****(โรงงาน)** | **จำนวนเงินทุน****(บาท)** | **จำนวนคนงาน****(คน)** |
| **1** | 31 |  25,090,500 | 190 |
| **2** | 46 | 101,193,400 | 437 |
| **3** | 368 | 76,339,161,464 | 8,160 |
| **รวม** | **445** | **76,465,445,364** |  **8,787** |

**ความเคลื่อนไหวการลงทุนอุตสาหกรรมที่สำคัญของจังหวัดประกอบด้วย**

1. สาขาอุตสาหกรรมที่มีจำนวนโรงงานมากที่สุดของจังหวัด ได้แก่

- อุตสาหกรรมการเกษตร ประกอบด้วยการผลิต สีข้าว เป็นหลัก เช่น สีข้าวชนิดแยกแกลบแยกรำ รองลงมาได้แก่ โม่แป้งข้าวเหนียวและข้าวจ้าว และ ร่อน คัด แยกเมล็ดพันธุ์ข้าวเปลือก ตามลำดับ ปัจจุบัน มีจำนวนโรงงานทั้งสิ้น 55 โรงงาน เงินลงทุน 57,625.368 ล้านบาท คนงาน 919 คน

- อุตสาหกรรมไม้และผลิตภัณฑ์จากไม้ ประกอบด้วยการผลิต ที่เกี่ยวกับไม้เป็นหลักเช่น โต๊ะ เก้าอี้ เครื่องเรือน รองลงมาได้แก่ ผลิตภาชนะบรรจุหรือเครื่องใช้จากไม้ไผ่ หวาย และกิจการเกี่ยวกับผลิตภัณฑ์จากไม้ ตามลำดับ ปัจจุบันมีจำนวนโรงงานทั้งสิ้น 53 โรงงาน เงินลงทุน 158.709 ล้านบาท คนงาน 565 คน

- อุตสาหกรรมอโลหะ ประกอบด้วยการผลิต อิฐ กระเบื้อง เป็นหลัก เช่น กระเบื้องวัสดุทนไฟจากดินเหนียว รองลงมาได้แก่ เครื่องปั้นดินเผาและรวมถึงการเตรียมวัสดุเพื่อการดังกล่าว และกิจการเกี่ยวกับซีเมนต์ปูนขาวหรือปูน พลาสเตอร์ ตามลำดับ ปัจจุบันมีจำนวนโรงงานทั้งสิ้น 49 โรงงาน เงินลงทุน 332.468 ล้านบาท คนงาน 717 คน

 2. ภาวการณ์ลงทุนด้านอุตสาหกรรมในจังหวัด

- ผลจากการพิจารณาข้อมูลการลงทุนอุตสาหกรรมในเดือนนี้เปรียบเทียบกับช่วงระยะเวลาเดียวกันในปีก่อนพบว่า อัตราการขยายตัวของจำนวนโรงงานที่ได้รับอนุญาตใหม่ เพิ่มขึ้น

การอนุญาตประกอบกิจการโรงงานระหว่างวันที่ 14 มกราคม – 11 มีนาคม 2562

|  |  |  |  |  |
| --- | --- | --- | --- | --- |
| **ที่** | **ชื่อโรงงาน/ที่อยู่** | **ประกอบกิจการ** | **เงินลงทุน****(บาท)** | **คนงาน****(คน)** |
| 1 | บริษัท อินโนเวชั่นฟุตแวร์ จำกัด 32 หมู่ที่ 10 ต.บางจัก อ.วิเศษชัยชาญ จ.อ่างทอง  | ผลิตชิ้นส่วนรองเท้า | 4,000,000 | 75 |
| **รวม** |  | **4,000,000** | 75 |

การอนุญาตขยายโรงงานระหว่างวันที่ 14 มกราคม – 11 มีนาคม 2562

- ไม่มี

การแจ้งเลิกกิจการ/การจำหน่ายทะเบียนโรงงานระหว่างวันที่ 14 มกราคม – 11 มีนาคม 2562

 - ไม่มี

**มติที่ประชุม** รับทราบ

**ระเบียบวาระที่ 5 เรื่องอื่นๆ**

 แจ้งการเปลี่ยนแปลงประธานชมรมธนาคารจังหวัดอ่างทอง

**ประธานชมรมธนาคารจังหวัดอ่างทอง** เดิมประธานชมรมธนาคารจังหวัดอ่างทอง เป็น ผู้อำนวยการธนาคารเพื่อการเกษตรและสหกรณ์การเกษตร สาขาอ่างทอง ปัจจุบันเปลี่ยนเป็น ผู้จัดการธนาคารกรุงไทย สาขาอ่างทอง จึงขอแจ้งหน่วยงานที่มีหนังสือถึงประธานชมรมธนาคารจังหวัดอ่างทอง ส่งหนังสือไปที่ธนาคารกรุงไทย สาขาอ่างทอง

**มติที่ประชุม** รับทราบ

**ปิดประชุมเวลา** 15.00 น.



 (ลงชื่อ) ผู้จดรายงานการประชุม

 (นางสุธีรา พรภักดีเทวะนุกูล)

 พนักงานวิเคราะห์นโยบายและแผน



 (ลงชื่อ) ผู้ตรวจรายงานการประชุม

 (นางสาววีรวรรณ จันทนเสวี)

ผู้อำนวยการกลุ่มงานยุทธศาสตร์และข้อมูลเพื่อการพัฒนาจังหวัด